CELEX: C2005/193/25
Language: el
Date: 2005-08-06 00:00:00
Title: Υπόθεση C-228/05: Αίτηση της Commissione Tributaria di Primo Grado di Trento για την έκδοση προδικαστικής αποφάσεως, υποβληθείσα με διάταξη της 21ης Μαρτίου 2005, στο πλαίσιο της εκκρεμούσας ενώπιον του αιτούντος δικαστηρίου δίκης μεταξύ Stradasfalti srl και Agenzia Entrate Ufficio Trento

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/16
            
         Αίτηση της Commissione Tributaria di Primo Grado di Trento για την έκδοση προδικαστικής αποφάσεως, υποβληθείσα με διάταξη της 21ης Μαρτίου 2005, στο πλαίσιο της εκκρεμούσας ενώπιον του αιτούντος δικαστηρίου δίκης μεταξύ Stradasfalti srl και Agenzia Entrate Ufficio Trento
   (Υπόθεση C-228/05)
   (2005/C 193/25)
   Γλώσσα διαδικασίας: η ιταλική
   Με διάταξη της 21ης Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 24 Μαΐου 2005, η Commissione Tributaria di Primo Grado di Trento υπέβαλε στο Δικαστήριο, στα πλαίσια της εκκρεμούσας ενώπιον του αιτούντος δικαστηρίου διαφοράς μεταξύ Stradasfalti srl και Agenzia Entrate Ufficio Trento, τα ακόλουθα προδικαστικά ερωτήματα:
   Ερωτάται:
   
               1)
            
            
               Αν το άρθρο 17, σημείο 7, πρώτη περίοδος, σε συνδυασμό με το σημείο 2 του ιδίου άρθρου, της έκτης οδηγίας 77/388/ ΕΟΚ (1) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών, έχει την έννοια ότι:
               
                           α)
                        
                        
                           βάσει του οικείου άρθρου, δεν μπορεί να χαρακτηρίζεται ως «διαβούλευση με την επιτροπή ΦΠΑ» του άρθρου 29 της ιδίας οδηγίας η απλή, εκ μέρους κράτους μέλους, κοινοποίηση της θεσπίσεως εθνικής νομοθετικής διατάξεως, όπως εν προκειμένω εκείνη του άρθρου 19 bis 1, στοιχεία c) και d) του προεδρικού διατάγματος 633/72, καθώς και οι επακόλουθες παρατάσεις ισχύος του, ως διατάξεως περιορίζουσας το δικαίωμα εκπτώσεως από τον ΦΠΑ σχετικά με τη χρήση και συντήρηση των αγαθών στα οποία αναφέρεται το άρθρο 17, σημείο 2, ως εκ του ότι η επιτροπή ΦΠΑ έλαβε απλώς υπό σημείωση την εν λόγω πράξη;
                        
                     
                           β)
                        
                        
                           ομοίως, είναι αδύνατο να εκληφθεί ως μέτρο εμπίπτον στο πεδίο εφαρμογής της οδηγίας οποιοσδήποτε περιορισμός του δικαιώματος προς έκπτωση του ΦΠΑ ο οποίος συνδέεται με την κτήση, χρήση, χρήση και συντήρηση των κατά το προαναφερθέν σημείο α' αγαθών, περιορισμός ο οποίος θεσπίστηκε πριν από τη διαβούλευση με την επιτροπή ΦΠΑ και διατηρήθηκε σε ισχύ με σειρά νομοθετικών πράξεων περί παρατάσεως ισχύος αδιαλείπτως και άνευ διακοπής επί διάστημα πέραν των 25 ετών;
                        
                     
                           γ)
                        
                        
                           σε περίπτωση καταφατικής απαντήσεως επί του ερωτήματος 1β), ζητείται από το Δικαστήριο να υποδείξει τα κριτήρια βάσει των οποίων είναι εφικτός ο προσδιορισμός της μέγιστης διαρκείας των παρατάσεων σε σχέση με τους λόγους συγκυρίας που ελήφθησαν υπόψη βάσει του άρθρου 17, σημείο 7, της ιδίας οδηγίας· άλλως, καλείται το Δικαστήριο να διευκρινίσει αν η μη πρόβλεψη της λήξεως ισχύος των παρεκκλίσεων (επαναλαμβανομένων χρονικώς) παρέχει στον φορολογούμενο το δικαίωμα να τύχει της εκπτώσεως;
                        
                     
         
               2)
            
            
               Σε περίπτωση κατά την οποία θα προέκυπτε ότι δεν τηρήθηκαν τα προαπαιτούμενα και οι δικονομικές προϋποθέσεις που θέτει το προαναφερθέν άρθρο 17, σημείο 7, ερωτάται το Δικαστήριο αν το άρθρο 17, σημείο 2, της προαναφερθείσας οδηγίας έχει την έννοια ότι δεν επιτρέπει μια εθνική νομοθετική πράξη ή διοικητική πρακτική που ακολουθεί κράτος μέλος μετά την έναρξη ισχύος της έκτης οδηγίας (1ης Ιανουαρίου 1979 για την Ιταλία) να μπορεί να περιορίζει, αντικειμενικώς και χωρίς χρονικούς περιορισμούς, την έκπτωση του ΦΠΑ ο οποίος συνδέεται με την κτήση, χρήση και συντήρηση συγκεκριμένων οχημάτων.
            
         
      (1)  ΕΕ ειδ. εκδ. 09/001, σ. 49.